Споделете във...

Pinterest Linkedin

Екопътеките и екомаршрутите осигуряват безопасно и информирано пребиваване в парка. Разположени в различни участъци на парка, те разнообразяват туристическия продукт на региона, повишават атрактивността на дестинацията и допринасят за увеличаване броя на посетителите.

Така способстват за икономическото развитие на местните общности чрез форми на устойчивия туризъм и за опазването на природата в парка и неговите околности.

Ето 6 от най-красивите екопътеки у нас, които трябва задължително да изминете!

Екопътека Врачански балкан

Тази пътека се простира в Северозападна България и е известна по скоро, като Боров камък. Екопътеката ще Ви отведе до водопада с изключителна красота – Боров камък. Тя преминава по поречието на река Лева във Врачански балкан, като започва от село Згориград и свършва при хижа Пършевица. Ще Ви спре дъха, когато преминете зад водната стена на водопада и се изкачите до самия му връх по екопътеката! В района може да посетите и Ритлите – скален феномен, пещерата Леденика, скалите до Лакатница и природния парк Врачански балкан.

Екопътека Хотница

Непосредствено разположена до село Хотница , Хотнишката екопътека ще Ви отведе до извора на река Бохот и ще имате възможността да разгледате цялото и поречие.

В началото на прехода ще се насладите на невероятните Хотнишки водопади, а по натам по верига от мостове и стълби ще продължите до края, препоръчват от сайта lifetime.bg

На поляната до живописните водопади има уютно кътче за пикник и почивка, така че тук просто е кътче от рая на земята.

Екопътека Трън

Тази екопътека има няколко маршрута различни по трудност и отвеждащи Ви или до село Банкя и открития му минерален басейн, или до Трън и красотите му. Всъщност пътеката свързва две по-малки в себе си и по протежението й може да се насладите на впечатляващите ждрела по поречията на реките Ябланица и Ерма.

Да сте част от природата тук е мисията възможна, защото отвсякъде Ви заобикаля девствена и автентична природа. Освен споменатите дестинации, екопътеката би ви отвела и до Манастирището, село Ломница, Мечи дол или връх Китка.

Крушунска екопътека

Крушунската екопътека е най-късата в България, но за сметка на това е с една от наистина недокоснатите от човешка ръка природа. Създадената екопътека минава покрай Крушунските водопади, които са обявени за защитена зона. В близост е село Крушуна и град Летница, които се намират в Ловешка област.

По Крушунската екопътека можете да разгледате отблизо красотата на Крушунските водопади и езерцата, които образуват.

Екопътеката включва система от стъпала и мостчета, по които може да се изкачите до Крушунската пещера, която ще ви плени с дълбоки си езера и интересни скални образувания.

Екопътека Бяла река

Екопътека „Бяла река“ се намира на територията на Национален парк Централен Балкан, северозападно от гр.Калофер.

Екопътека Бяла река е с обща дължина от около 2 км и минава по доста мостчета и стълби. Посоката на движение е към хижа Рай, а крайния пункт на пътеката се определя от началото на резерват Джендема. Интересни забележителности в района са Женския и Мъжкия манастир в Калофер, които сред най – значимите религиозни здания. Може да разгледате и местността Гюлечица.

Негованска екопътека

Негованската екопътека е една от най-посещаваните маршрути в България. Тя е и първата създадена екопътека в страната като е обновена през 2001 г. Минавайки по Негованската екопътека ще имате възможност да се насладите на отвесни скали, живописни гледки, стръмни пътеки и мостчета. Там ще видите и водопадът Момин скок, който е висок около 10м. Водопадът образува спокоен воден басейн, в който можете да ловите риба (основно кефал) или да се отдадете на почивка и да си направите пикник. Интересна забележителност в околността е и Еменската пещера.

Подобни публикации: